
ΕΦΗΜΕΡΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1164 

27 Δεκεμβρίου 1996 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Τροποποίηση της παρ. 2 του άρθρου 1 του Οργανισμού 
του κοινωφελούς Ιδρύματος με την επωνυμία 
«ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ-ΤΟΣΙ- 
ΤΣΑ» (Π.Δ. 7.9.1987 Β.917/88) . 1 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση αλλογενών αλλοδαπών . - 

Πολιτογράφηση ομογενών αλλοδαπών . > 

Τροποποίηση της 30837/95 απόφασης Περιφ. Δ/σης 
Ν. Ανατ. Αττικής περί σύστασης ίδιου Νομικού Προ¬ 
σώπου με την επωνυμία «Σχολική Επιτροπή συστε- 
γαζομένων σχολικών μονάδων 1 ου Γυμνασίου, 2ου 

Γυμνασίου και Λυκείου Παιανίας». 

Οργανισμός λογαριασμού υγείας του Σώματος Ορκω¬ 
τών Ελεγκτών . 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Τροποποίηση της παρ. 2 του άρθρου 1 του Οργανισμού 
του κοινωφελούς Ιδρύματος με την επωνυμία 
«ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ-ΤΟΣΙΤΣΑ» 
(Π.Δ. 7.9.1987 Β.917/88). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 110 του Αστικού Κώδικα, 
ως και των άρθρων 95 παρ. 1 και 98 παρ. 2 του Α.Ν. 2039/ 
39. 

2. Τη διάταξη του άρθρου 11 του από 7.9.1987 Π.Δ. (Β. 
917/88) με το οπο'ιο εγκρίθηκε η σύσταση του κοινωφε¬ 
λούς ιδρύματος με την επωνυμία «ΙΔΡΥΜΑ ΕΥΑΓΓΕΛΟΥ 
ΑΝΑΣΤ. ΑΒΕΡΩΦ-ΤΟΣΙΤΣΑ». 

3. Την αριθ. 47/5.6.96 απόφαση του Διοικητικού Συμ¬ 
βουλίου του κοινωφελούς ιδρύματος με την επωνυμία 
«ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ-ΤΟΣΙΤΣΑ.. 

4. Την αριθ. 23/29.7.1996 γνωμοδότηση του Συμβου¬ 
λίου Εθνικών Κληρ/των. 

5. Την αριθ. 1107147/1239/96 κοινή απόφαση του 


Πρωθυπουργού και Υπουργού Οικονομικών, με την οποία 
ανατέθηκαν αρμοδιότητες Υπουργού Οικονομικών στον 
Υφυπουργό Οικονομικών (Β - 922), αποφασίζουμε: 

Άρθρο μόνο 

Εγκρίνουμε την τροποποίηση της παρ. 2 του άρθρου 1 
του Οργανισμού του Κοινωφελούς Ιδρύματος με την επω¬ 
νυμία «ΙΔΡΥΜΑ ΕΥΑΓΓΕΛΟΥ ΑΝΑΣΤ. ΑΒΕΡΩΦ-ΤΟΣΙ- 
ΤΣΑ», σύμφωνα με την αριθ. 47/5.6.96 απόφαση του Διοι¬ 
κητικού Συμβουλίου του Ιδρύματος αυτού ως κατω¬ 
τέρω: 

Άρθρο 1 

Μορφή - Επωνυμία - Έδρα - Σφραγίδα 

Η παράγραφος 2 αντικαθίσταται ως εξής: 

«Έδρα του Ιδρύματος είναι το Μέτσοβο και παράρτημα 
αυτού εδρεύει και λειτουργεί στην Αθήνα». 

Στον Υπουργό Πολιτισμού και στον Υφυπουργό Οικονο¬ 
μικών αναθέτουμε τη δημοσίευση και εκτέλεση του παρό¬ 
ντος Προεδρικού Διατάγματος. 

Αθήνα, 17 Δεκεμβρίου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΓΕΩΡΓΙΟΣ ΔΡΥΣ ΕΥΑΓ. ΒΕΝΙΖΕΛΟΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.789/18212 κ.ά. < 2 ) 

Πολιτογράφηση αλλογενών αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 789/18212/16.12.96 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 15.10.90 αίτηση πολιτογρά¬ 
φησης της αλλογενούς αλλοδαπής ΒΙΣΟΜΙΕΡΣΚΑ Τερέ- 
ζας του Εουγκένιους, για την απόκτηση της Ελληνικής 
ιθαγένειας. 

Με τη Φ. 7809/14257/16.12.96 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 21.8.1992 αίτηση πολιτσγρά- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φησης της αλλογενούς αλλοδαπής ΓΚΟΛΕΣΤΑΝΗ- 
ΜΟΓΚΑΝΤΑΜ ΠΑΔΙΔΕ του Πέτρου, για την απόκτηση της 
Ελληνικής ιθαγένειας. 

Αθήνα, 16 Δεκεμβρίου 1996 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 
-♦- 

Αριθ. Φ.82/15206 κ.ά. (3) 

Πολιτογράφηση ομογενών αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. Με τη Φ.82/15206/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 20.10.1995 αίτηση πολιτογράφη- 
σης της ομογενούς αλλοδαπής ΖΗΣΗ Βασιλικής του 
Ευαγγέλου, για την απόκτηση της Ελληνικής ιθαγέ¬ 
νειας. 

2. Με τη Φ.8215/15321/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 31.7.1995 αίτηση πολιτογράφη¬ 
σης του ομογενούς αλλοδαπού ΔΙΑΚΟΥ Φωτίου του Νικο¬ 
λάου, για την απόκτηση της Ελληνικής ιθαγένειας. 

3. Με τη Φ.8437/16498/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 7.6.91 αίτηση πολιτογράφησης 
του ομογενούς αλλοδαπού ΠΑΠΑΔΟΠΟΥΛΟΥ Εμμανου- 
ήλ-Παύλου του Βασιλείου, για την απόκτηση της Ελληνι¬ 
κής ιθαγένειας. 

4. Με τη Φ.28515/14679/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 22.5.95 αίτηση πολιτογράφησης 
της ομογενούς αλλοδαπής ΜΠΟΥΤΑΣΗ Στυλιανής του 
Γεωργίου, για την απόκτηση της Ελληνικής ιθαγένειας. 

5. Με τη Φ.32674/16786/95/16.12.1996 απόφαση 
του Υπουργείου Εσωτερικών, Δημ. Διοίκησης και Αποκέ¬ 
ντρωσης, έγινε δεκτή η από 23.3.1994 αίτηση πολιτογρά¬ 
φησης του ομογενούς αλλοδαπού ΑΣΚΛΗΠΙΝΟΥ Ιωάννη 
του Βασλείου, για την απόκτηση της Ελληνικής ιθαγέ¬ 
νειας. 

6. Με τη Φ.37265/11710/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 4.2.1994 αίτηση πολιτογράφησης 
του ομογενούς αλλοδαπού ΦΡΥΔΑ Κων/νου του Γεωρ¬ 
γίου, για την απόκτηση της Ελληνικής ιθαγένειας. 

7. Με τη Φ.39912/5136/95/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 11.3.1994 αίτηση πολιτογράφη¬ 
σης του ομογενούς αλλοδαπού ΚΟΤΣΙΦΗ Δημητρίου του 
Ηλία και της ΟΥΛΕΤΕ, για την απόκτηση της Ελληνικής 
ιθαγένειας. 

8. Με τη φ. 40337 / 21 157/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω- 
οης, έγινε δεκτή η από 6.7.1994 αίτηση πολιτογράφησης 
της ομογενούς αλλοδαπής ΣΙΤΑΡΟΥ Ελένης του Ανδρέα, 
για την απόκτηση της Ελληνικής ιθαγένειας. 

9. Με τη Φ.40339/21156/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 11.7.1994 αίτηση πολιτογράφη- 
οης της ομογενούς αλλοδαπής ΗΡΑΚΛΕΟΥΣ Αστέρω- 


Φιλοθέη του Ανδρέα, για την απόκτηση της Ελληνικής 
ιθαγένειας. 

10. Με τη Φ.43344/14512/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε'δεκτή η από 21.2.1995 αίτηση πολιτογράφη¬ 
σης της ομογενούς αλλοδαπής ΠΡΑΤΣΗ Ζωής συζ. Δημη¬ 
τρίου το γένος Κων/νου ΒΑΣΙΛΕΙΑΔΗ, για την απόκτηση 
της Ελληνικής ιθαγένειας. 

11. Με τη Φ.43663/14964/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 16.3.1995 αίτηση πολιτογράφη¬ 
σης των ομογενών αλλοδαπών ΚΩΝΣΤΑΝΤΙΝΙΔΗ Γεωρ¬ 
γίου του Ιωάννη της συζ. του ΠΕΝΚΑ και της κόρης του 
Σμαράγδας, για την απόκτηση της Ελληνικής ιθαγέ¬ 
νειας. 

12. Με τη Φ.44566/12947/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 5.4.1995 αίτηση πολιτογράφησης 
του ομογενούς αλλοδαπού ΠΟΛΙΟΥ Βασλείου του Πολυ- 
μέρη, για την απόκτηση της Ελληνικής ιθαγένειας. 

13. Με τη Φ.45423/18716/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 11.4.1995 αίτηση πολιτογράφη¬ 
σης του ομογενούς αλλοδαπού ΧΕΛΕΦΟΥΡΗ Γεωργίου 
του Δημητρίου, για την απόκτηση της Ελληνικής ιθαγέ¬ 
νειας. 

14. Με τη Φ.46226/12072/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 12.7.1995 αίτηση πολιτογράφη- 
σης της ομογενούς αλλοδαπής ΚΟΤΤΗ Κωνσταντίνας του 
Ιωάννη συζ. Χρήστου ΛΕΙΜΟΝΗ, για την απόκτηση της Ελ¬ 
ληνικής ιθαγένειας. 

15. Με τη Φ.46577/15084/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 12.7.1995 αίτηση πολιτογράφη¬ 
σης της ομογενούς αλλοδαπής ΓΚΙΟΡΙΝΓΚ Μαρίας του 
Εμμανουήλ, για την απόκτηση της Ελληνικής ιθαγέ¬ 
νειας. 

16. Με τη Φ.48498/20551/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 27.11.1996 αίτηση πολιτογράφη¬ 
σης της ομογενούς αλλοδαπής ΒΑΛΕΝΤΙΝ Άντζελας- 
Μαρίας το γένος ΛΙΟΥΔΑΚΗ Ανάργυρου, για την από¬ 
κτηση της Ελληνικής ιθαγένειας. 

17. Με τη Φ.49540/10908/16.12.19$6 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 9.2.1996 αίτηση πολιτογράφησης 
του ομογενούς αλλοδαπού ΒΕΙΖΗ Δαμιανού του Κων/νου 
και της θεοδώρας, για την απόκτηση της Ελληνικής ιθαγέ¬ 
νειας. 

18. Με τη Φ.52472/18912/16.12.1996 απόφαση του 
Υπουργείου Εσωτερικών, Δημ. Διοίκησης και Αποκέντρω¬ 
σης, έγινε δεκτή η από 24.5.1996 αίτηση πολιτογράφη¬ 
σης της ομογενούς αλλοδαπής ΝΙΚΗΦΟΡΟΥ ΑΡΡΙΑΣΑ 
ΚΑΤΑ ΡΙΝΑ - ΣΤΑΜΑΤΙΟ του Σταματίου, συζ. ΓΚΙΓΙΕΡΜΟ 
ΜΑΡΙΟ ΧΑΛΝΤΕΝΧΟΦ ΡΟΜΕΡΟ, για την απόκτηση της 
Ελληνικής ιθαγένειας. 

Αθήνα, 16 Δεκεμβρίου 1996 

Ο ΥΦΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 

Αριθ. 20793 < 4 > 

Τροποποίηση της 30837/95 απόφασης Περιφ. Δ/σης Ν. 
Ανατ. Αττικής περί σύστασης ιδϊου Νομικού Προσώπου 
με την επωνυμία «Σχολική Επιτροπή συστεγαζομένων 
σχολικών μονάδων 1 ου Γυμνασϊου, 2ου Γυμνασίου και 
Λυκείου Παιανίας». 

Ο ΠΡΟΪΣΤΑΜΕΝΟΣ ΠΕΡΙΦ. Δ/ΚΗΣ Ν. ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 203του 410/95 Π.Δ/τος. 

2. Τις διατάξεις του άρθρου 5 του Ν. 1894/90. 

3. Την 159/96 απόφαση του Δημοτικού Συμβουλίου 
Παιανίας, με την οποία τροποποιήθηκε η 168/95 όμοια, 
αποφασίζουμε: 

Τροποποιούμε την 30837/95 απόφασή μας που αφορά 
στη σύσταση ίδιου Νομικού Προσώπου με το όνομα «Σχο¬ 
λική Επιτροπή συστεγαζομένων σχολικών μονάδων 1ου 
Γυμνασίου, 2ου Γυμνασίου και Λυκε'ιου Παιανίας», ως 
προς τα άρθρα 4 και 5 αυτής, τα οποία έχουν ως εξής: 

1) Συνιστούμε ίδιο Νομικό Πρόσωπο με το όνομα «Σχο¬ 
λική Επιτροπή συστεγαζομένων σχολικών μονάδων 1ου 
και 2ου Γ υμνασίου Παιανίας», η οποία περιλαμβάνει το 1 ο 
και 2ο Γυμνάσιο Παιανίας στο Δήμο Παιανίας του Νομού 
Αττικής. 

2) Το Νομικό Πρόσωπο διοικείται από επταμελές Διοι¬ 
κητικό Συμβούλιο αποτελούμενο από: 

α) Ένα δημοτικό σύμβουλο, ως Πρόεδρο, 
β) Τον εκάστοτε Δ/ντή του 1ου Γυμνασίου Παιανίας. 
γ) Τον εκάστοτε Δ/ντή του 2ου Γ υμνασίου Παιανίας. 
δ) Έναν εκπρόσωπο του Συλλόγου Γονέων και Κηδεμό¬ 
νων από το Ιο Γυμνάσιο και έναν από το 2ο Γυμνάσιο. 

ε) Ένα δημοτικό σύμβουλο που ορίζεται με απόφαση 
του Δημοτικού Συμβουλίου, 
στ) Έναν εκπρόσωπο των μαθητικών κοινοτήτων. 

3) Ακροτελεύτια διάταξη - Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου. 

Κατά τα λοιπά εξακολουθεί να ισχύει ως έχει η συστα¬ 
τική πράξη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Παλλήνη, 30 Νοεμβρίου 1996 

Με εντολή Γεν. Γραμ. Περκρ. Αττικής 
Ο Προϊστάμενος 
ΒΑΣΙΛΕΙΟΣ ΚΕΠΕΝΟΣ 

-♦- 

Αριθ. 118/2 (5) 

Οργανισμός λογαριασμού υγείας του Σώματος Ορκωτών 
Ελεγκτών. 

ΣΩΜΑ ΟΡΚΩΤΩΝ ΕΛΕΓΚΤΩΝ 
ΕΠΟΠΤΙΚΟ ΣΥΜΒΟΥΛΙΟ 

Το Εποπτικό Συμβούλιο του Σώματος Ορκωτών Ελε¬ 
γκτών με την υπ’ αριθ. 118/2 απόφασή του, που έλαβε 
στη Συνεδρίασή του της 12ης Δεκεμβρίου 1996, αφού 
έλαβε υπόψη του τη διάταξη της παραγρ. 10 του άρθρου 
24 του Π.Δ. 226/1992, ενέκρινε ομόφωνα τα ακό¬ 
λουθα: 

Ο «Οργανισμός Λογαριασμού Υγείας των Μελών του 
Σώματος Ορκωτών Λογιστών», που εγκρίθηκε με την υπ 


αριθ. 957/21 /3.8.1988 απόφαση του Εποπτικού Συμβου¬ 
λίου του Σώματος Ορκωτών Λογιστών (ΦΕΚ 613/Β/ 
24.8.1988) και τροποποιήθηκε με την υπ’ αριθ. 1044/ 
8.2.1991 απόφαση του Εποπτικού Συμβουλίου του Σ.Ο.Λ. 
(ΦΕΚ 175/Β/27.3.1991) και με την απόφαση της 
5.1.1993 του Ε.Σ. του Σ.Ο.Λ. (ΦΕΚ 191/Β/23.3.1993), 
που αντικαταστάθηκε με την υπ’ αριθ. 1087/8/2.2.1993 
απόφαση του Ε.Σ. του Σ.Ο.Λ. (ΦΕΚ 197/Β/26.3.1993) και 
τροποποιήθηκε στη συνέχεια με τις εξής αποφάσεις του 
Ε.Σ. του Σώματος Ορκωτών Ελεγκτών της 6.10.1993 
(ΦΕΚ 828/Β/19.10.1993), της 27.7.1994 (ΦΕΚ 717/Β/ 
229.1994), της 28.11.1994 (ΦΕΚ 915/Β/12.12.1994), 
της 22.6.1995 (ΦΕΚ 605/Β/10.7.1995) και της 
18.1.1996, αντικαθίσταται ως κατωτέρω: 


ΟΡΓΑΝΙΣΜΟΣ ΛΟΓΑΡΙΑΣΜΟΥ ΥΓΕΙΑΣ 
ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ 

Άρθρο 1 

Σύσταση - Σκοπός 

1. Συνιστάται ανεξάρτητος «Λογαριασμός» Υγείας, σκο¬ 
πός του οποίου είναι: 

α) η παροχή υγειονομικής περιθάλψεως (παροχές σε εί¬ 
δος) στα υπηρετούντο Μέλη του Σώματος Ορκωτών Ελε¬ 
γκτών (Σ.Ο.Ε.) και στις οικογένειές τους, στους διοικητι¬ 
κούς υπαλλήλους και στις οικογένειές τους του Σώματος 
Ορκωτών Ελεγκτών (Σ.Ο.Ε.) και του Σώματος Ορκωτών 
Λογιστών (Σ.Ο.Λ.), καθώς και στα εξερχόμενα από την 
Υπηρεσία, λόγω συνταξιοδοτήσεως, Μέλη του Σ.Ο.Ε. και 
του Σ.Ο.Λ. και στις οικογένειές τους και στους εξερχόμε- 
νους, μετά την 1.1.1997, απάτην Υπηρεσία, λόγω συντα- 
ξιοδοτήσεως, διοικητικούς υπαλλήλους του Σ.Ο.Ε. και του 
Σ.Ο.Λ. και στις οικογένειές τους, εφόσον ζητηθεί εγγρά- 
φως από τους εξερχόμενους της Υπηρεσίας, λόγω συντα- 
ξιοδοτήσεως, ασφαλισμένους στο «Λογαριασμό» (Μέλη 
του Σ.Ο.Ε. και του Σ.Ο.Λ. και διοικητικούς υπαλλήλους 
του Σ.Ο.Ε. και του Σ.Ο.Λ.) η συνέχιση της παρούσας 
ασφάλισης και β) οι παροχές σε χρήμα τα υπηρετούντο 
Μέλη του Σ.Ο.Ε. και στους διοικητικούς υπαλλήλους του 
Σ.Ο.Ε. και του Σ.Ο.Λ. 

2. Υπηρετούντο Μέλη του Σώματος Ορκωτών Ελεγκτών 
είναι τα Μέλη του Σώματος Ορκωτών Ελεγκτών, τα οποία 
δεν τελούν σε αναστολή ασκήσεως του επαγγέλματος βά¬ 
σει του άρθρου 22 του Π.Δ. 226/1992 (ΦΕΚ 120 ΑΤ Κοτ- 
εξαίρεση μπορούν, ύστερα από αίτησή τους που εγκρίνε- 
ται από την Επιτροπή Λογαριασμού Υγείας, να ε'ιναι ασφα¬ 
λισμένα και τα τελούνται σε αναστολή Μέλη του Σ.Ο.Ε. 
Στην περίπτωση αυτή οι εισφορές (ασφαλισμένου και ερ¬ 
γοδότου) βαρύνουν εξ ολοκλήρου τα πρόσωπα αυτά, είναι 
ίσες με εκείνες που υπολογίζονταν την ημερομηνία που 
τέθηκαν σε αναστολή και αποδίδονται από τα ίδια πρό¬ 
σωπα το αργότερο μέχρι το τέλος του επόμενου μήνα από 
το μήνα που αφορούν. 

Υπηρετούντες διοικητικοί υπάλληλοι του Σ.Ο.Ε. και του 
Σ.Ο.Λ. είναι αυτοί που δεν τελούν σε οποιοσδήποτε «ρύ¬ 
σεως άδεια άνευ αποδοχών. 

3. Η εισφορά του ασφαλισμένου και εκείνη του εργο¬ 
δότη ονομάζεται «εισφορά του ασφαλισμένου» και «συνει¬ 
σφορά του εργοδότη» αντίστοιχα. 

Οι «εισφορές» και «συνεισφορές» υπολογίζονται στις 
μηνιαίες αποδοχές, στο επίδομα αδείας και στα δώρα ΓΙά- 

σχα και Χριστουγέννων, όπως αυτές καθορίζονται στο άρ¬ 
θρο 4 του παρόντος. 

Αρθρο 2 

Δικαιούχοι παροχών 

Α. Δικαιούχοι των παροχών σε είδος, με πλήρη κάλυψη, 
είναι: 

1) Τα υπηρετούντο Μέλη του Σ.Ο.Ε. και οι διοικητικοί 
υπάλληλοι του Σ.Ο.Ε. και του Σ.Ο.Λ. Επίσης τα εξερχό- 
μενα από την υπηρεσία, λόγω συνταξιοδοτήσεως, Μέλη 
του Σ.Ο.Ε. και του Σ.Ο.Λ. και οι διοικητικοί υπάλληλοι του 
Σ.Ο.Ε. και του Σ.Ο.Λ., που είναι ήδη ασφαλισμένοι στο 
«Λογαριασμό». 

Ειδικά για νοσηλεία των συνταξιούχων, άμεσα ασφαλι¬ 
σμένων και των μελών της ατομικής τους οικογένειας, σε 
δημόσια νοσοκομεία (Ε.Σ.Υ.) ή ιδιωτική κλινική συμβεβλη¬ 
μένη με τον Οργανισμό ασφάλισής τους (Ι.Κ.Α., ΤΈ.Β.Ε. 
κ.λπ.), ο «Λογαριασμός» βαρύνεται με την τυχόν διαφορά 
(από νοσήλεια, αμοιβές ιατρών κ.λπ.) μεταξύ του οριζόμε¬ 
νου ποσού από τον «Κανονισμό Λειτουργίας και Τιμοκατά¬ 
λογο Περιθάλψεως του Λογαριασμού Υγείας του Σ.Ο.Ε.» 
και του ποσού που καταβάλλεται στα πιο πάνω νοσοκο¬ 
μεία ή κλινικές από τον οικείο Οργανισμό ασφάλισής τους 
(Ι.Κ.Α., Τ.Ε.Β.Ε. κ.λπ.). 

2) Η ατομική οικογένεια των άμεσα ασφαλισμένων, της 
προηγούμενης κατηγορίας δηλαδή ο ή η σύζυγος και τα 
τέκνα μέχρι της συμπλήρωσης του 20ού έτους ή και τα τέ¬ 
κνα που κρίνονται πλήρως ανίκανα για εργασία ανεξαρτή¬ 
τως ηλικίας ή φοιτούν σε ανώτερες ή ανώτατες σχολές και 
μέχρι συμπληρώσεως του 26ου έτους της ηλικίας. 

3) Οι άγαμες θυγατέρες των ιδίων πιο πάνω προσώπων 
της κατηγορίας 1, άνω των 20 ετών και οι άγαμες αδελφές 
τους, άνω των 50 ετών, εφόσον δεν είναι ασφαλισμένες 
σε άλλο φορέα και δεν έχουν ετήσιο ακαθάριστο εισόδημα 
μεγαλύτερο από το καθοριζόμενο κάθε φορά από το νόμο 
όριο προκειμένου να αναγνωρισθούν φορολογικά ως προ- 
στατευόμενα μέλη, με καταβολή επασφαλίστρου 1% κατά 
άτομο. 

4) Η χήρα και τα τέκνα αποβιώσαντος Μέλους του 
Σ.Ο.Ε. και Σ.Ο.Λ. καί των διοικητικών υπαλλήλων του 
Σ.Ο.Ε. και του Σ.Ο.Λ., εφόσον ο θανών είχε συμπληρώσει 
κατά το χρόνο το θανάτου του 5/ετή τουλάχιστον υπηρε¬ 
σία στο Σ.Ο.Ε. ή στο Σ.Ο.Λ. 

Η ανικανότητα προς εργασία των ενήλικων τέκνων δια¬ 
πιστώνεται με γνωμάτευση Υγειονομικής Επιτροπής, που 
συγκροτείται από τρία μέλη, τα οποία ορίζονται, με από¬ 
φαση του Εποπτικού Συμβουλίου, μεταξύ των Καθηγητών, 
οποιοσδήποτε βαθμίδας, της Ιατρικής Σχολής του Πανεπι- 
στημίου Αθηνών ή των Ιατρών Διευθυντών Κλινικών Νοσο¬ 
κομείων Αθηνών Νομικών Προσώπων Δημοσίου Δικαίου. 
Σε περίπτωση που δεν είναι δυνατή η συγκρότηση της 
Επιτροπής από τα πρόσωπα αυτά, διορίζονται ιατροί, προ- 
τιμώμενων των ανηκόντων στο Ε.Σ.Υ. Με την ίδια από¬ 
φαση ορίζεται και η αμοιβή των μελών της Επιτροπής. Η 
Επιτροπή έχει δικαίωμα να παραπέμψει τον εξεταζόμενο 
σε Νοσηλευτικό Ίδρυμα Νομικό Πρόσωπο Δημοσίου Δι¬ 
καίου προς εξέταση. 

5) Οι γονείς των Μελών του Σ.Ο.Ε. και των διοικητικών 
υπαλλήλων του Σ.Ο.Ε. και του Σ.Ο.Λ., εφόσον δεν έχουν 
ετήσιο ακαθάριστο εισόδημα μεγαλύτερο του καθοριζό¬ 
μενου κάθε φορά από το νόμο ορίου προκειμένου να ανα- 
γνωρισθούν φορολογικά ως προστατευόμενα μέλη. 


Τα πιο πάνω εισοδήματα της παρούσας κατηγορίας και 
της κατηγ. 3 μπορεί να αυξομειώνονται με απόφαση του 
Εποπτικού Συμβουλίου. 

Προς απόδειξη της μη υπερβάσεως των πιο πάνω πο¬ 
σών υποβάλλεται κάθε έτος από τον άμεσα ασφαλισμένο 
υπεύθυνη δήλωση του Ν.Δ. 1599/1986 και το σχετικό εκ¬ 
καθαριστικό σημείωμα ή βεβαίωση της Εφορίας. Η Επι¬ 
τροπή Λογαριασμού Υγείας μπορεί να ζητήσει και οποιο- 
δήποτε άλλο δικαιολογητικό. 

Στα μέλη της πατρικής οικογένειας δεν παρέχεται 
υγειονομική περίθαλψη εφόσον ε ίναι άμεσα ασφαλισμένα 
σε άλλο ασφαλιστικό φορέα υγείας. Αν όμως αυτά δεν κα¬ 
λύπτονται από άλλον φορέα, καλύπτονται από το «Λογα¬ 
ριασμό» Υγείας. 

Β. Δικαιούχοι των παροχών σε χρήμα: 

Δικαιούχοι των παροχών σε χρήμα είναι τα υπηρετούντο 
Μέλη του Σ.Ο.Ε. και οι διοικητικοί υπάλληλοι του Σ.Ο.Ε. 
και του Σ.Ο.Λ. 

Η Επιτροπή Λογαριασμού Υγείας δύναται κατά την 
κρίση της να υποχρεώνει το δικαούχο να εκχωρήσει στο 
Σ.Ο.Ε. την απαίτησή του κατά τρίτων υποχρέων για νοσή- 
λεια και μέχρι του ποσού, που θα καταβληθεί σε αυτόν από 
το «Λογαριασμό». 

* Άρθρο 3 
Πόροι 

Πόροι του Λογαριασμού είναι: 

Α. Κλάδου παροχών σε είδος: 

α) Η εισφορά των σε ενεργό υπηρεσία ή σε σύνταξη 
ασφαλισμένων στο «Λογαριασμό» Μελών του Σ.Ο.Ε. και 
του Σ.Ο.Λ., καθώς και των σε ενεργό υπηρεσία ή σε σύ¬ 
νταξη ασφαλισμένων στο «Λογαριασμό» διοικητικών υπαλ¬ 
λήλων του Σ.Ο.Ε. και του Σ.Ο.Λ., που καθορίζεται σε πο¬ 
σοστό 1% (ένα τα εκατό). 

β) Η συνεισφορά του εργοδότη που καθορίζεται σε πο¬ 
σοστό 3,5% (τρία και μισό τα εκατό). Στην περίπτωση συ¬ 
νταξιούχου η εισφορά αυτή βαρύνει τον ίδιο τον συντα¬ 
ξιούχο. 

γ) Το αναφερόμενο στο άρθρο 2 κεφ. Α' της κατηγ. 3 
επασφάλιστρο 1 %, για ασφάλιση των αναφερόμενων στην 
κατηγορία αυτή προσώπων. 

δ) Οι οποιοσδήποτε πρόσοδοι που αποκτά ο «Λογαρια¬ 
σμός» από τη διαχείριση της περιουσίας του ως και οποιο- 
δήποτε έσοδο από άλλη αιτία. 

Β. Κλάδου παροχών σε χρήμα: 

α) Η εισφορά των σε ενεργό υπηρεσία ασφαλισμένων 
Μελών του Σ.Ο.Ε., καθώς και των σε ενεργό υπηρεσία 
διοικητικών υπαλλήλων του Σ.Ο.Ε. και του Σ.Ο.Λ., που κα¬ 
θορίζεται σε ποσοστό 0,5% (μισό τα εκατό). 

β) Η συνεισφορά του εργοδότη που καθορίζεται σε πο¬ 
σοστό 1,0% (ένα τα εκατό). 

γ) Οι οποιεσδήποτε πρόσοδοι που αποκτά ο «Λογαρια¬ 
σμός» από τη διαχείριση της περιουσίας του, ως και οποιο- 
δήποτε έσοδο από άλλη αίτια. 

Άρθρο 4 

Υπολογισμός και απόδοση εισφορών 

Οι εισφορές των ασφαλισμένων συμπεριλαμβανομένου 
και του επασφάλιστρου καθώς και η συνεισφορά του ερ¬ 
γοδότη για τους κλάδους παροχών σε είδος και σε χρή¬ 
μα υπολογίζονται ως εξής: 

1. Για τον υπολογισμό των μηνιαίων «εισφορών» και «συ- 

νεισφορών», όλα τα Μέλη του Σώματος Ορκωτών Ελε¬ 
γκτών κατατάσσονται σε ασφαλιστικές κατηγορίες, που 
είναι ίσες με τις μηνιαίες αποδοχές της εκάστοτε ανώτα¬ 
της ασφαλιστικής κλάσης του Ι.Κ.Α., πολλαπλασιαζόμε- 
νες με τους παρακάτω συντελεστές: 

- Για τους Ορκωτούς Ελεγκτές χ 1 00 

- Για τους Επίκουρους Ορκωτούς Ελεγκτές χ 0.80 

- Για τους Δόκιμους Ορκωτούς Ελεγκτές χ 0.60 

- Για τους Ασκούμενους Ορκωτούς Ελεγκτές χ 0.40 

Οι κατηγορίες αυτές αποτελούν τις «ασφαλιστικές μη¬ 
νιαίες αποδοχές» όλων των μελών του Σώματος Ορκωτών 
Ελεγκτών, επί των οποίων υπολογίζονται οι πιο πάνω ει¬ 


γαριασμού», με τόκο προς 24% (είκοσι τέσσερα τα εκατό) 
ετησίως, ο οποίος υπολογίζεται στο ποσό της παραπάνω 
προσαύξησης, (που δεν αποδόθηκε μέχρι το τέλος του 
αμέσως επόμενου έτους εκείνου στο οποίο αφορούν οι 
ασφαλιστικές εισφορές που δεν αποδόθηκαν στο «Λογα¬ 
ριασμό»). 

Πέραν των ανωτέρω οικονομικών κυρώσεων για τους 
υποχρεούμενους στην απόδοση των παρακρατούμενων 
και μη αποδιδόμενων εισφορών έχουν εφαρμογή οι διατά¬ 
ξεις των άρθρων 20 και 21 του Π.Δ. 226/1992, καθώς και 
οι σχετικές γενικές διατάξεις περί απόδοσης παρακρα¬ 
τούμενων ασφαλιστικών εισφορών. 


σφορές. 

2. Οι εισφορές των συνταξιούχων ασφαλισμένων, Με¬ 
λών ή Διοικητικών υπαλλήλων, που βαρύνουν εξ’ ολοκλή¬ 
ρου τους ίδιους, υπολογίζονται επί των «ασφαλιστικών μη¬ 
νιαίων αποδοχών» των εν ενεργεία Ορκωτών Ελεγκτών, 
που αναφέρονται στην προηγούμενη παράγραφο. Οι ει¬ 
σφορές αυτές παρακρατούνται από την επικουρική σύ¬ 
νταξή τους, που λαμβάνουν από τον οικείο «Λογαριασμό 
Επικουρικής Συνταξιοδοτήσεως του Σ.Ο.Ε.» και αποδίδο¬ 
νται στο «Λογαριασμό» μέχρι το τέλος του μήνα μέσα στον 
οποίον παρακρατήθηκαν. 

3. Για τον υπολογισμό των μηνιαίων «εισφορών» και «συ¬ 
νεισφορών» οι διοικητικοί υπάλληλοι του Σώματος Ορκω¬ 
τών Ελεγκτών καθώς και του Σώματος Ορκωτών Λογιστών 
κατατάσσονται σε ασφαλιστικές κατηγορίες, με βάση τις 
μηνιαίες αποδοχές της εκάστοτε ανώτατης ασφαλιστικής 
κλάσης του Ι.Κ.Α., πολλαπλασιαζόμενες με τους παρα- 


κάτω συντελεστές: 

-Υπάλληλοι με 16 + έτη υπηρεσίας χ 1.00 

-Υπάλληλοι με 10-16 έτη υπηρεσίας χ 0,80 

-Υπάλληλοι με 4-10 έτη υπηρεσίας χ 0,60 

- Υπάλληλοι με 0-4 έτη υπηρεσίας χ 0,40 

Οι κατηγορίες αυτές αποτελούν τις «ασφαλιστικές μη¬ 
νιαίες αποδοχές» των παραπάνω προσώπων, επί των 
οποίων υπολογίζονται οι πιο πάνω εισφορές. 

Ως προς τις παροχές σε χρήμα καταβάλλεται από το 
«Λογαριασμό» στους διοικητικούς υπαλλήλους του Σ.Ο.Ε. 
και του Σ.Ο.Λ. η τυχόν επί πλέον διαφορά από το ποσό που 
δικαιούται από άλλο ασφαλιστικό φορέα. 


4. Οι εισφορές των ασφαλισμένων παρακρατούνται από 
τον εργοδότη και μαζί με τη συνεισφορά του τελευταίου 
αποδίδονται στο «Λογαριασμό» το αργότερο μέχρι το τέ¬ 
λος του επόμενου μήνα από το μήνα που αφορούν. 

Στην περίπτωση αυτοαπασχολούμενων Ορκωτών Ελε¬ 
γκτών η εισφορά του ασφαλισμένου και η συνεισφορά του 
εργοδότη βαρύνουν του ίδιους και αποδίδονται από αυ¬ 
τούς το αργότερο μέχρι το τέλος του επόμενου μήνα από 


το μήνα που αφορούν. 

5. Τα ποσά των εισφορών που παρακρατήθηκαν και οι 
αντίστοιχες συνεισφορές του εργοδότη που δεν αποδό¬ 
θηκαν στο «Λογαριασμό» μέσα στην παραπάνω προθεσμία 
θεωρούνται ότι βρίσκονται σε καθυστέρηση, για την οποία 
ο υποχρεούμενος σε απόδοση επιβαρύνεται, υπέρ του 
«Λογαριασμού», με προσαύξηση 2% (δύο τα εκατό) για 
κάθε μήνα καθυστέρησης. Τμήμα μήνα, γι’ αυτή την περί¬ 
πτωση, θεωρείται σαν ακέραιος μήνας. Εφόσον συντρέχει 
περίπτωση, η προηγούμενη προσαύξηση υπολογίζεται για 
κάθε έτος στις 31 Δεκεμβρίου και αν δεν αποδοθεί στο 
«Λογαριασμό» μέσα στο αμέσως επόμενο έτος, τότε ο 
υποχρεούμενος σε απόδοση επιβαρύνεται υπέρ του «Λο- 


Άρθρο 5 

Παρεχόμενη περίθαλψη - Τιμοκατάλογος 
Λ. Παροχές σε είδος 

1. Η περίθαλψη είναι εξωνοσοκομειακή και νοσοκο¬ 
μειακή. 

Η εξωνοσοκομειακή περίθαλψη περιλαμβάνει ιδίως: 
α) Την ιατρική και τη φυσιοθεραπευτική περίθαλψη 
στην κατοικία του δικαιούχου ή σε ιατρεία ή σε εξωτερικά 
ιατρεία νοσοκομείων, θεραπευτηρίων, κλινικών. Η ιατρική 
περίθαλψη παρέχεται από ιατρό κάθε ειδικότητας, αλλά 
και από νοσοκόμο (ενέσεις, εισπνοές). Η φυσιοθεραπευ¬ 
τική (μαλάξεις, ασκήσεις κ.λπ.) παρέχεται από φυσιοθε¬ 
ραπευτή. 

β) Τη φαρμακευτική περίθαλψη, 
γ) Τις εργαστηριακές εξετάσεις (μικροβιολογικές, ακτι¬ 
νολογικές, καρδιογραφήματα, υπέρηχοι, χαρτογραφήσεις 
εγκεφάλου κ.λπ.). 

δ) Την οδοντιατρική και ορθοδοντική περίθαλψη. Δεν 
περιλαμβάνεται σ' αυτή η αξία ευγενών μετάλλων. 

ε) Τη χορήγηση ειδών υγειονομικής χρήσεως (ματογυά¬ 
λια, ζώνες, κηλεπίδεσμοι, περικνημίδες, βηματοδότες 
κ.λπ.). 

στ) Τα έξοδα κηδείας των ασφαλισμένων στο «Λογαρια¬ 
σμό» συνταξιούχων τέως Μελών Σ.Ο.Ε. και Σ.Ο.Λ. και των 
μελών της ατομικής τους οικογένειας. Επίσης τα έξοδα 
κηδείας των ασφαλισμένων στο «Λογαριασμό» συνταξιού¬ 
χων διοικητικών υπαλλήλωντουΣ,Ο.Ε. και του Σ.Ο.Λ., που 
θα συνταξιοδοτηθούν μετά την 1.1.1997 και των μελών 
της ατομικής τους οικογένειας. 

Η νοσοκομειακή περίθαλψη περιλαμβάνει ιδίως: 
α) Τη νοσηλεία. 

β) Τις ειδικές αμοιβές (ιατρών για χειρουργικές επεμβά¬ 
σεις, αποκλειστικών νοσοκόμων, φυσιοθεραπευτών για 
ειδική αγωγή κ,λπ.). 

γ) Τη φαρμακευτική ή άλλου είδους υγειονομική αγωγή, 
δ) Τις παρακλινικές (εργαστηριακές) εξετάσεις, 
ε) Τα έξοδα μετακινήσεως ασθενών. 

2. Η εξωνοσοκομειακή και νοσοκομειακή περίθαλψη 
υπό τους όρους και τις προϋποθέσεις που καθορίζονται 
στον «Κανονισμό λειτουργίας και Τιμοκατάλογο Περιθάλ- 
ψεως του Λογαριασμού Υγείας του Σ.Ο.Ε.» μπορεί να πα¬ 
ρέχεται και στο εξωτερικό για τον ασφαλισμένο και τα 
μέλη της ατομικής του οικογένειας. 

Β. Παροχές σε χρήμα 

Στους δικαιούχους καταβάλλονται οι πιο κάτω παροχές 
σε χρήμα: 

α. Επίδομα τοκετού 
β. Βοήθημα νεογέννητου 

γ. Έξοδα κηδείας 
δ. Επίδομα ασθενείας 
ε. Επίδομα κυοφορίας, τοκετού και λοχείας 
στ. Επίδομα λουτροθεραπείας 
ζ. Χρηματικά βοηθήματα σε άτομα με ειδικές ανά¬ 
γκες 

Τα ανώτατα όρια δαπάνης, που καλύπτει ο «Λογαρια¬ 
σμός» Υγείας για τους κλάδους παροχών σε είδος και σε 
χρήμα καθώς και οι προϋποθέσεις και οι μέθοδοι ελέγχου, 
που κρίνονται αναγκαίες, για τη διαπίστωση υπάρξεωςτης 
υγειονομικής ανάγκης και για την αναγνώριση των δαπα¬ 
νών, καθώς και οι λεπτομέρειες εφαρμογής του Οργανι¬ 
σμού αυτού ορίζονται από τον «κανονισμό Λειτουργίας και 
Τιμοκατάλογο Περιθάλψεως του Λογαριασμού Υγείας του 
Σ.Ο.Ε.», που εγκρ’ινεται από το Εποπτικό Συμβούλιο. Ο 
Κανονισμός αυτός δεν δημοσιεύεται στην Εφημερίδα της 
Κυβερνήσεως. 

Ο «Κανονισμός Λειτουργίας και Τιμοκατάλογος Περι- 
θάλψεως» τροποποιείται με απόφαση του Εποπτικού 
Συμβουλίου μετά από εισήγηση της Ε.Λ.Υ. 

Ο «Τιμοκατάλογος Περιθάλψεως» αναθεωρείται κατά 
το μήνα Δεκέμβριο κάθε χρόνου και ισχύει για το επόμενο 
έτος. 

Τα ανώτατα, κατά περίπτωση και ετησίως, όρια δαπά¬ 
νης που καλύπτει ο «Λογαριασμός» Υγείας στα ασφαλι¬ 
σμένα άτομα της ατομικής και απτρικής οικογένειας ορί¬ 
ζονται στον «Κανονισμό Λειτουργίας και Τιμοκατάλογο 
Περιθάλψεως». 

Αρθρο 6 

Διαχείριση Λογαριασμού Υγείας 

1. Τη διαχείριση του «Λογαριασμού» Υγείας ασκεί, κατ’ 
εξουσιοδότηση και για λογαριασμό του Εποπτικού Συμ¬ 
βουλίου του Σώματος Ορκωτών Ελεγκτών, τριμελής ειδική 
«Επιτροπή Λογαριασμού Υγείας» (Ε.Λ.Υ.) συγκροτούμενη 
από Ορκωτούς Ελεγκτές, που ορίζονται από το πιο πάνω 
Εποπτικό Συμβούλιο. Σε θέματα που αφορούν τους συ¬ 
νταξιούχους ή τους διοικητικούς υπαλλήλους μπορεί να 
παρίσταται και από ένας εκπρόσωπος εκάστης κατηγο¬ 
ρίας. Με την ίδια απόφαση ορίζεται το μέλος που προΐστα- 
ται της Ε.Λ.Υ. Χρέη γραμματέα εκτελεί το νεότερο μέλος 
της. Ο ορισμός των μελών της Επιτροπής αυτής δεν δημο¬ 
σιεύεται στην Εφημερίδα της Κυβερνήσεως. Η θητεία των 
μελών της Ε.Λ.Υ. είναι τριετής. 

Σε θέματα που δεν προβλέπονται από τον «Κανονισμό 
Λειτουργίας και Τιμοκατάλογο Περιθάλψεως» απαιτείται 
απόφαση του Εποπτικού Συμβουλίου μετά από εισήγηση 
της Ε.Λ.Υ. 

2. Το Εποπτικό Συμβούλιο μετά από αιτιολογημένη πρό¬ 
ταση της Ε.Λ.Υ., μπορεί να δεχθεί στην περίπτωση περι- 
θάλψεως κάποιου ασφαλισμένου, ότι υπάρχουν ειδικές 
συνθήκες που δικαιολογούν την εξαίρεση της περιθάλ- 
ψεως αυτής από τις δεσμεύσεις και τους περιορισμούς 
του παρόντος «Οργανισμού» και του «Κανονισμού Λει¬ 
τουργίας και Τιμοκαταλόγου Περιθάλψεως». 

3. Η Επιτροπή Λοογαριασμού Υγείας οφείλει να παρα¬ 
κολουθεί και να εφαρμόζει τους ειδικούς περιορισμούς 
ανώτατου ποσού δαπάνης που τάσσονται από τον «Κανο¬ 
νισμό Λειτουργίας και Τιμοκατάλογο Περιθάλψεως του 
Λογαριασμού Υγείας», οε κάθε είδος παρεχόμενης περι- 
θάλψεως. 


4. Η Ε.Λ.Υ. μπορεί να χρησιμοποιεί, κατά την κρίση της, 
ειδικούς συμβούλους (ιατρό, οδοντίατρο, φαρμακοποιό, 
μικροβιολόγο κ.λ.π.) συμβαλλόμενη μαζί τους, με σύμ¬ 
βαση μισθώσεως έργου, μετά από έγκριση του Εποπτικού 
Συμβουλίου. 

Η Ε.Λ.Υ. υποβάλλει προς έγκριση στο Εποπτικό Συμ¬ 
βούλιο μέχρι τέλους Μαρτίου κάθε έτους απολογισμό της 
διαχειρίσεώς της για το προηγούμενο έτος. Η έγκριση ή μη 
του απολογισμού γίνεται από το Εποπτικό Συμβούλιο μετά 
από έλεγχο από ένα ή δύο Ορκωτοί Ελεγκτές τους 
οποίους διορίζει το ίδιο Συμβούλιο, και οι οποίοι πρέπει να 
υποβάλουν σ’ αυτό τη σχετική Εκθεσή τους μέσα σε τρεις 
μήνες από το διορισμό τους. Κατά μήνα Σεπτέμβριο η 
Ε.Λ.Υ. υποβάλλει προϋπολογισμό Υγείας και εάν συντρέ¬ 
χει περίπτωση, προτάσεις για αναθεώρηση του «Τιμοκα¬ 
ταλόγου Περιθάλψεως» προς έγκριση από το Εποπτικό 
Συμβούλιο. 

Ο Τιμοκατάλογος Περιθάλψεως καθώς και οι τυχόν γε- 
νόμενες αναθεωρήσεις του εκτυπώνονται και διανέμονται 
στους ασφαλισμένους με τη μέριμνα της Ε.Λ.Υ. 

Αρθρο 7 

Τρόπος Πληρωμής 

Οι δικαιούχοι υποβάλλουν στην Ε.Λ.Υ. τα σχετικά, νό¬ 
μιμα και πρωτότυπα, δικαιολογητικά πληρωμής συνημ¬ 
μένα σε ειδικό έντυπο (αίτηση), που συμπληρώνεται από 
τους ίδιους. 

Τα δικαιολογητικά ελέγχονται από τις διοικητικές υπη¬ 
ρεσίες του Σ.Ο.Ε., που έχουν τεθεί στη διάθεση της 
Ε.Λ.Υ. Τα ποσά που πρέπει να καταβληθούν υπολογίζο¬ 
νται και καταθέτονται στους Τραπεζικούς λογαριασμούς 
των δικαιούχων, εφόσον έχει εγκριθεί η καταβολή τους 
από την Ε.Λ.Υ. και δεν υπάρχει καμιά καθηστερημένη πέ¬ 
ραν του διμήνου οφειλή του φορέα, στον οποίον ανήκει ο 
δικαιούχος, προς τον «Λογαριασμό». 

Η έγκριση για συνολικό ποσό μικρότερο των 500.000 
δρχ. γίνεται από ένα μέλος της Ε.Λ.Υ., ειδικά εξουιοδοτη- 
μένο από αυτήν και για μεγαλύτερο ποσό από την Ε.Λ.Υ. 

Οι πληρωμές του λογαριασμού παρακολουθούνται σε 
ειδικές, κατά ασφαλισμένο, μερίδες αναλυτικού καθολι¬ 
κού. 

Οι ασφαλισμένοι απευθύνονται για κάθε θέμα ερμη¬ 
νείας των διατάξεων του Κανονισμού, στην Ε.Λ.Υ. και τε¬ 
λικά στο Εποπτικό Συμβούλιο του Σ.Ο.Ε. 

Η Ε.Λ.Υ. παίρνει όλα τα απαραίτητηα μέτρα, ώστε να 
εξοφλούνται το συντομότερο δυνατό οι απαιτήσεις των 
ασφαλισμένων. 

Άρθρο 8 
Γενικές Διατάξεις 

1. Η υποβολή ανακριβών δικαιολογητικών, η παράβαση 
του Οργανισμού αυτού ή του Κανονισμού Λειτορυγίας και 
Τιμοκαταλόγου Περιθάλψεως, καθώς και κάθε άλλη 
πράξη που μπορεί να παραπλανήσει την Ε.Λ.Υ., εφόσον 
χαρακτηριστεί δόλια, συνιστά ανάρμοστη συμπεριφορά 
και ο υπαίτιος τιμωρείται σύμφωνα με το άρθρο 20 του 
Π.Δ. 226/1992. Σε περίπτωση υποτροπής, διαγράφτεαι 
από το Σ.Ο.Ε. σύμφωνα με το άρθρο 21 του Π.Δ. 226/ 
1992. Αν πρόκειται για συνταξιούχο ο υπαίτιος των πιο 
πάνω παραβάσεων, διαγράφεται από το «Λαογαριασμό» 
Υγείας. 

Η Ε.Λ.Υ. εφόσον θεωρήσει αναγκαίο, καλεί οποισνδή- 
ποτε ασφαλισμένο ή εργοδότη να δώσει, προφορικά ή 
γραπτά, διευκρινίσεις σχετικές με τις παροχές υγειονομι¬ 
κής περιθάλψεως. Το Εποπτικό Συμβούλιο, κατόπιν σχε¬ 
τικής αναφοράς της Ε.Λ.Υ. ή και οίκοθεν, εάν συντρέχει 
περίπτωση παραβάσεως των περί υγειονομικής περιθάλ¬ 
ψεις υποχρεώσεων, ασκεί την προσήκουσα πειθαρχική 
δίωξη. 

2. Αν για κάποιο λόγο παυσει οριστικά η λειτουργία του 
«Λογαριασμού» η περιουσία του διανέμεται στους άμεσα 
ασφαλισμένους του, ανάλογα με το χρόνο ασφάλισής 


τους, τις μέχρι τότε καταβληθείσες εισφορές τους και τη 
διαχρονική αποδοτικότητα των εισφορών. 

3. Ο παρών Οργανισμός ισχύει από τη δημοσίευσή του 
στην Εφημερίδα της Κυβερνήσεως. 

Με τον παρόντα Οργανισμό ουδεμία επιβάρυνση στον 
Κρατικό Προϋπολογισμό επέρχεται. 

Ο παρών Οργανισμός να δημοσιευθεί στην Εφημερίδα 
της Κυβερνήσεως. 

Αθήνα, 12 Δεκεμβρίου 1996 
Ο Πρόεδρος του Εποπτικού Συμβουλίου - 
Αντιπρόεδρος Ελεγκτικού Συνεδρίου 
ΠΕΤΡΟΣ ΔΗΜΗΤΡΑΚΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕϋΞΧ 223211 ΥΡΕΤΟΒ*ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225761 

5230841 

Πληροφορίες δημοσιευμάτων λοιπών Φ.Ε.Κ. 5225713 

5249547 

Πώληση Φ.Ε.Κ. 5239762 

Φωτοαντίγραφα παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσωΔ.Ο.Υ. 5248320 

ΘΕΣΣΑΛΟΝΙΚΗ 

25ης Μαρτίου 21 Τ.Κ. 541 00 (031) 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061)271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

Δημοκρατίας 1 Τ.Κ. 691 00 26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 16 σελίδες 100 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.τλ.) 

30.000 

δρχ. 

1.500 

δρχ. 

Β' (Υπουργικές αποφάσεις κ.τλ.) 

50.000 

» 

2.500 

» 

Γ (Διορισμοί, απολύσεις κ.τλ. Δημ. Υπαλλήλων) 

10.000 

» 

500 

» 

Δ' (Απαλλοτριώσεις, πολεοδομία κτλ.) 

50.000 

» 

2.500 

» 

Αναπτυξιακών Πράξεων (Τ.Α.Π.Σ.) 

25.000 

» 

1.250 

» 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 

10.000 

» 

500 

» 

Παράρτημα (Πίνακες επιτυχόντων διαγωνισμών) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

Μ 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

»> 

150 

» 

Ανωνύμων Εταιρειών & Ε.Π.Ε. 

150.000 

» 

7.500 

» 

Προκηρύξεων Α.Σ.Ε.Π. 

10.000 

» 

500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 

» 

6.000 

” 


Γ Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) 
το οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

? Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και 
σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑ- 
ΠΕΤ (Καποδιστρίου 34 * Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες κοινού λειτουργούν καθημερινά από 08.00'έως 13.30' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















